Die Mag Van Die See | | INKDie Mag Van Die See – INK
Titel: Die Mag Van Die See
Datum gepubliseer: 10 Januarie 2019 Aantal woorde: 132 23 Kere gelees ♥1
Wind se witperd loop
as hul bakkop vreesloos
strand toe storm
pletterloop teen natswart rotse
skuimend tuimelval en voortrol
asemloos oor sand versteen
‘n Oomblik dan weer t’rugval
rots halsstarrig weierend bly staan
laat nog ‘n aanvalslinie
pletterloop tot missproei
skuimend kolkend hergroepeer
en uur na uur en dag na dag
volhard die stryd teen rots
wat trots en swart bly staan
maar eeu na eeu meedoënloos
word laag vir laag gestroop…
tot eendag onbelemmerd
golwe teen die sand uitspoel
om laggend spelend sonder seermaak
om my voet te spoel
van donker drif en drang
diep opgesluit vir mense-oog
wat omdraai wegloop sonder dink
en net die soutsproei eers nog klam
word stadig in die seewind droog…
©17/01/2011 Anton Bosch